Deuz peleh ? Piou e Roazon a oar e peleh ema Penn-ar-Hrann ? Pell ema choaz Penn-ar-Hrann deuz Gwengamp. Med pell deuz Roazon ema Gwengamp ive, m-eus aon. Gwengamp neo nemed eun tammig kêr vihan 8 000 a dud, du-hont, pell e Breiz-Izel, soñjit ta ! Gand eur skipaill ha nema nemed el Lig 2. Ha choaz, nint ket plaset gwall vad. Diskouezet o-deus evel just e oa gwad  dindan o ivinou ha ne oa ket re bonner ar hraponou dindan o boteier, peogwir int en em gavet da choari ar match diweza. Med, ma Doue, neus nemed tud diwar ar mêz o harpa Gwengamp. Peizanted, kouërien, ha sed aze toud. Petra hellje ober footballerien a seurt-se ? Ne vo ket ezomm da hortoz pell evid gweled neo ket e Roazon ema toud al lorh.